Kallile katule! Lugemiseks, meeldejätmiseks, teada võtmiseks.  Talongid:  A005 1 pudel alkoholi (jaanuar)  A006 1 kg suhkrut (I kvartal)  A007 1 kg jahu (I kvartal)  A008  1 pakk makarone (I kvartal)  A009 1 kg tangaineid  A010 5 pakki suitsu (jaanuar)  A011 5 toosi tikku (jaanuar)  A012 1 pesuese (I poolaasta)  A013 2 paari sukkpükse või sokke (I kvartal)  Kirjuta pliiatsiga talongile taha, mida saab, lõika välja ja pane rahakotti, siis on sul alati kaasas ja kui peale juhtud, saad osta.  Kui aega saan, astun läbi kas täna või homme. Panen sulle ühe kena riivi, saad porknasalatit teha. Kui raha otsas on, siis astu läbi, ma ehk saan aidata.  Kalli-kalli. Sinu memm.  P.S. Kahju, et polnud punast pliiatsit, oleksin punase raami ka numbritele ümber tõmmanud.  Sa mõtle vaid, mis nad teevad - algul näljutavad ja siis toovad punased, st mustad baretid püssidega kallale! Ma kohe ei tea, kuhu see meie poiss peita. Ega sul pole juhuslikult nurgakest vennakese jaoks juhul, kui taga ajama hakatakse. Ta lubas juba labidaga seenele minema hakata.  Vene poes oli must-valgeid telekaid, ei tea, kas meitele müüakse või on ainult valgete  inimeste jaoks. Mis sa arvad? Muidu kena oleks vaadata küll ja memme rahakotis on ka juhuslikult selline raha olemas. Kui liigud ringi, uuri asja, eks ole! Anna teada ka.